Xenofobia: Die Sondebok
Wendag > Forum > Boermanskap > Nuus > Xenofobia: Die Sondebok
Thread: Xenofobia: Die Sondebok
25th May 2008, 15:01 #1
25/05/2008, Die Ou Man
Tim, daar is oor politieke, sosiale en etniese grense heen 'n misnoë jeens die regering se hantering van verskeie kwessies. Overgezet zijnde, die regering voel homself beleër aan verskeie fronte. Die beelde van geweld op mede-Afrikane in die media verwek 'n weersin by alle mense. Veral kykers en lesers in ons buurstate behoort gewalg te wees by aanskoue daarvan.
Dit is daarom verontrustend dat die Minister in die Presidensie, Essop Pahad, 'n sondebok op die tafel plaas voordat hy en die President hul mede-Afrika leiers in die oë moet kyk. Pahad se skimp dat regse elemente (by implikasie Afrikaner elemente) agter die geweld sit kan verrykende gevolge inhou. Afrika onderskei nie tussen ideologiese verskille onder Afrikaners nie.
Suid-Afrikaanse toeriste in Mosambiek is juis besig om terug te keer uit vrees vir weerwraak. Die regering se strategie om die wit gemeenskap of sekere segmente daarvan, deurlopend as sondebok vir sy eie onvermoë uit te wys, het die potensiaal om 'n mutasie van die huidige vreemdeling haat tot gevolg te hê? Hierdie keer gerig teen die "ware sondebok", wat deurlopend deur die regering uitgewys word, naamlik die Afrikaner.